《答宣阗司理》
宋代·梅尧臣

风赋义趣深，传训或得失。
後人语虽浅，辨识犹百一。
欧阳最我知，初时且尚窒。
比以为橄榄，回甘始称述。
老於文学人，尚不即究悉。
宜乎与世士，横尔遭诟唧。
誓将默无言，负暄方抱膝。
非非孰是是，都莫答问诘。
岁暮宣参军，辞如鲍昭逸。
粲然倾明珠，褎我颇过实。
便言楚江萍，光彩侔旭日。
自惭流浪踪，不得蒿芹匹。
复为苦硬句，酬报强把笔。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。